smcproject/ml-wiki-sentences huggingface dataset:
മഹാരാഷ്ട്രയിലെ ഡോക്ടർമാരുടെ ക്ഷാമം പരിഹരിക്കാനും അലോപ്പതി പരിശീലിക്കാനും ആഗ്രഹിക്കുന്ന ഹോമിയോപ്പതി ജനറൽ പ്രാക്ടീഷണർമാർക്ക് (ജിപിമാർ) കോളേജിൽ നടത്തുന്ന ഒരു വർഷത്തെ കോഴ്‌സാണിത്.
മഹാരാഷ്ട്ര യൂണിവേഴ്സിറ്റി ഓഫ് ഹെൽത്ത് സയൻസ്, (MUHS), നാസിക്കിലെ അക്കാദമിക് കൗൺസിൽ അനുവദിച്ചിട്ടുള്ള മഹാരാഷ്ട്ര സംസ്ഥാനത്തെ രജിസ്റ്റർ ചെയ്ത ഹോമിയോപ്പതിക് പ്രാക്ടീഷണർമാർക്കായി "മോഡേൺ ഫാർമക്കോളജി"യിൽ സർട്ടിഫിക്കറ്റ് കോഴ്സ് നടത്തുന്നു.
ശ്രദ്ധേയരായ പൂർവ്വ വിദ്യാർത്ഥികൾ
ശ്രദ്ധേയമായ പൂർവ്വ വിദ്യാർത്ഥികളിൽ ഇവർ ഉൾപ്പെടുന്നു: ശ്രീറാം ലഗൂ മോഹൻ അഗാഷേ ശ്രീകർ പർദേശി ജബ്ബാർ പട്ടേൽ ശിരീഷ് ഹിരേമത്ത് ശരദ് മൊറേശ്വർ ഹാർദികർ ഹിമ്മത്റാവു ബവാസ്‌കർ ചിരാഗ് ഷാ വൈ എസ് ചന്ദ്രശേഖർ കെബി ഗ്രാന്റ് ശശാങ്ക് ഷാ അവലംബം
ബി.ജെ. മെഡിക്കൽ കോളേജ്, അഹമ്മദാബാദ് ഇംഗ്ലീഷ് വിലാസം https://ml.wikipedia.org/wiki/B.
_Medical_College,_Ahmedabad
ബിജെ മെഡിക്കൽ കോളേജ് (Byramjee Jeejabhoy Medical College) ഇന്ത്യയിലെ ഗുജറാത്തിലെ അഹമ്മദാബാദിൽ സ്ഥിതി ചെയ്യുന്ന ഒരു മെഡിക്കൽ കോളേജാണ്.
ഡോ.കൽപേഷ് എ.ഷായാണ് ബിജെ മെഡിക്കൽ കോളേജിന്റെ നിലവിലെ ഡീൻ.
ഇത് ഗുജറാത്ത് യൂണിവേഴ്സിറ്റി, അഹമ്മദാബാദ് സിവിൽ ഹോസ്പിറ്റൽ എന്നിവയുമായി അഫിലിയേറ്റ് ചെയ്തിട്ടുണ്ട്.
കോളേജിൽ 500-600 വിദ്യാർത്ഥികളുള്ള ആധുനിക ലൈബ്രറിയുണ്ട്.
7000-ലധികം കിടക്കകളുള്ള ഏഷ്യയിലെ ഏറ്റവും വലിയ ആശുപത്രികളിലൊന്നായ അഹമ്മദാബാദ് സിവിൽ ഹോസ്പിറ്റലിന്റെ ഭാഗമാണ് ഈ കോളേജ്.
അഹമ്മദാബാദ് സിവിൽ ഹോസ്പിറ്റലുമായി അഫിലിയേറ്റ് ചെയ്ത അഹമ്മദാബാദ് മെഡിക്കൽ സ്കൂൾ 1871 ലാണ് സ്ഥാപിതമായത്.
ഹോസ്പിറ്റൽ അസിസ്റ്റന്റ് ട്രെയിനിംഗിൽ പഠിക്കുന്ന 14 വിദ്യാർത്ഥികൾ സ്കൂളിൽ ഉണ്ടായിരുന്നു.
ബിസിനസുകാരനായ ബൈറാംജി ജീജീഭോയ് 1879-ൽ 20000 സംഭാവന നൽകി, അദ്ദേഹത്തിന്റെ പേരിൽ സ്‌കൂളിന് ബിജെ മെഡിക്കൽ സ്കൂൾ എന്ന് പുനർനാമകരണം ചെയ്തു.
1917-ൽ , ബോംബെയിലെ കോളേജ് ഓഫ് ഫിസിഷ്യൻസ് amp; സർജൻസുമായി സ്കൂൾ അഫിലിയേറ്റ് ചെയ്തു.
പിന്നീട് ഇത് ബിജെ മെഡിക്കൽ കോളേജായി മാറുകയും ബോംബെ സർവകലാശാലയുമായി അഫിലിയേറ്റ് ചെയ്യുകയും ലൈസൻസ് സർട്ടിഫൈഡ് ഫിസിഷ്യൻ ആൻഡ് സർജൻ (എൽസിപിഎസ്) ബിരുദം നൽകുകയും ചെയ്തു.
1951-ൽ ബിരുദ കോഴ്‌സുകൾക്കും 1956 ൽ ബിരുദാനന്തര കോഴ്‌സുകൾക്കുമായി ഇത് ഗുജറാത്ത് യൂണിവേഴ്‌സിറ്റിയുമായി അഫിലിയേറ്റ് ചെയ്‌തു.
ശ്രദ്ധേയരായ പൂർവ്വ വിദ്യാർത്ഥികൾ തേജസ് പട്ടേൽ , കാർഡിയോളജിസ്റ്റ് ഹർഗോവിന്ദ് ലക്ഷ്മീശങ്കർ ത്രിവേദി , നെഫ്രോളജിസ്റ്റ്, ഇമ്മ്യൂണോളജിസ്റ്റ്, ട്രാൻസ്പ്ലാൻറ് സർജൻ എ കെ പട്ടേൽ, രാഷ്ട്രീയക്കാരനും വൈദ്യനും കേതൻ ദേശായി, യൂറോളജിസ്റ്റ് ജനക് ദേശായി , യൂറോളജിസ്റ്റ് രജനി കനബർ , ടാൻസാനിയൻ ഡോക്ടറും മനുഷ്യസ്‌നേഹിയുമാണ് കിരിത് പ്രേംജിഭായ് സോളങ്കി, സർജനും രാഷ്ട്രീയക്കാരനും അവലംബം
ബി.ടി. രണദിവെ ഇംഗ്ലീഷ് വിലാസം https://ml.wikipedia.org/wiki/B.
T._Ranadive
സി.പി.ഐ.(എം)ന്റെ പ്രമുഖനായ ഒരു അഖിലേന്ത്യാ നേതാവായിരുന്നു ബാലചന്ദ്ര ത്രയംബക് രണദിവെ .
1990 ഏപ്രിൽ 6-ന് അന്തരിക്കുന്ന സമയത്ത് സി.പി.ഐ. (എം)-ന്റെ പൊളിറ്റ് ബ്യൂറോയിലും കേന്ദ്ര കമ്മിറ്റിയിലും അംഗമായിരുന്നു .
1904 ഡിസംബർ 19-ന് ബോംബെയിലെ ദാദർ മേഖലയിലെ ധുരുവാഡി എന്ന സ്ഥലത്ത് ത്രയംബക് മൊറേശ്വർ രണദിവെയുടെയും യശോദയുടെയും മകനായിട്ടാണ് ബി.ടി. രണദിവെ ജനിച്ചത് .
എട്ടാമത്തെ വയസ്സിൽ രണദിവെയെ പൂനെയിലെ പ്രസിദ്ധമായ നൂതൻ മറാത്തി വിദ്യാലയത്തിൽ നാലാം ക്ലാസിൽ പ്രവേശിപ്പിച്ചു.
ചെറുപ്പത്തിൽ തന്നെ രാഷ്ട്രീയത്തിൽ താല്പര്യം കാണിച്ച ബി.ടി.ആർ. തന്റെ ആദ്യകാലങ്ങളിൽ ലോകമാന്യ തിലകന്റെയും ഗാന്ധിജിയുടെയും പ്രത്യയശാസ്ത്രങ്ങളിൽ ആകൃഷ്ടനായിരുന്നു .
1921-ൽ അദ്ദേഹം മട്രിക്കുലേഷൻ പരീഷ ജയിക്കുകയും പൂനെയിലെ ഫെർഗൂസൻ കോളേജിൽ ഉന്നതപഠനത്തിനായി ചേരുകയും ചെയ്തു.
എന്നാൽ അദ്ദേഹത്തിന്റെ പിതാവിന്റെ നിർദ്ദേശത്തിന് വഴങ്ങി പിറ്റേ വർഷം അദ്ദേഹം ബോംബെയിലെ വിൽസൺ കോളേജിൽ ചേർന്നു.
1925-ൽ ചരിത്രവും സാമ്പത്തികശാസ്ത്രവും വിഷയങ്ങളായെടുത്ത് ബി.എ. പരീക്ഷ ജയിക്കുകയുണ്ടായി .
1925-ൽ രണദിവെ ബോംബെ സ്കൂൾ ഓഫ് എക്കണോമിക്സിൽ എം.എ. പഠിക്കുവാനായി ചേർന്നു.
അക്കാലത്തെ പ്രശസ്ത സാമ്പത്തികശാസ്ത്രജ്ഞരായ കെ.ടി. ഷായുടെയും സി.എൻ. വക്കീലിന്റെയും കീഴിലായിരുന്നു അദ്ദേഹം തന്റെ എം.എ. പ്രബന്ധത്തിനായി ഗവേഷണം ചെയ്തിരുന്നത്.
1927-ൽ ബോംബെ യൂണിവേഴ്സിറ്റിയുടെ സ്വർണ്ണ മെഡലോടെ അദ്ദേഹം എം.എ. പാസ്സായി .
ഗോപാല കൃഷ്ണ ഗോഖലെയുടെ ആശയങ്ങളിൽ തല്പരനായ രണദിവെയുടെ പിതാവ്, സ്വാതന്ത്ര സമരത്തെ പിന്തുണച്ചിരുന്ന ഒരു കോൺഗ്രസ്സ് അനുകൂലി ആയിരുന്നു.
1924-ൽ രണദിവെയുടെ ബിരുദ പഠന സമയത്ത് ചൗരി-ചൗര സംഭവത്തെ തുടർന്ന് ഗാന്ധിജി നിസ്സഹരണ പ്രസ്ഥാനം പിൻവലിച്ചിരുന്ന സമയമായിരുന്നു.
എന്നാൽ രണദിവെ ഈ നീക്കത്തിൽ അസംതൃപ്തനായിരുന്നു .
ബിരുദാനന്തര ബിരുദ പഠനത്തിന് ശേഷം മൂന്ന് വർഷത്തെ ഗവേഷണത്തിനായി സ്കോളർഷിപ്പ് ലഭിച്ചിരുന്നുവെങ്കിലും, വീട്ടിൽ നിന്ന് ജോലി ചെയ്യുവാനായി പിതാവിന്റെ നിർബ്ബന്ധമുണ്ടായിരുന്നെവെങ്കിലും സജീവ രാഷ്ട്രീയത്തിൽ പ്രവേശിക്കുവാനുള്ള ഉൽക്കടമായ ആഗ്രഹം നിമിത്തം അദ്ദേഹം അതെല്ലാം നിരാകരിക്കുകയുണ്ടായി .
ഇക്കാലത്തിനിടെ ജർമ്മനിയിൽ രസതന്ത്രത്തിൽ ഗവേഷണത്തിന് പോയിരുന്ന അദ്ദേഹത്തിന്റെ മച്ചുനൻ ജി.എം. അധികാരി അവിടെ കമ്മ്യൂണിസ്റ്റുകാരുമായി സമ്പർക്കത്തിലാവുകയും രണദിവെയ്ക്ക് രഹസ്യമായി മാർക്സിസ്റ്റ് ലേഖനങ്ങൾ എത്തിച്ചു കൊടുക്കുകയും ചെയ്തിരുന്നു.
ഇംഗ്ലണ്ടിൽ നിന്നും ആർ.പി. ദത്ത് പത്രാധിപനായി പ്രസിദ്ധീകരിച്ചിരുന്ന ലേബർ മന്ത്ലിയും , ലെനിന്റെ ലേഖനങ്ങളും വായിക്കുകയും മാർക്സിസ്റ്റ് പ്രത്യയശാസ്ത്രത്തിൽ ആകൃഷ്ടനായി 1928-ൽ കമ്മ്യൂണിസ്റ്റ് പാർട്ടിയിൽ അംഗമാവുകയും ചെയ്തു .
1928-ൽ ക്രാന്തി എന്ന മറാഠി വാരികയിലെ എഡിറ്ററായിരുന്നു.
1929-ൽ തൊഴിലാളികളുമായി സംവദിക്കുന്നതിന്റെ മദ്ധ്യത്തിൽ പൊലീസ് അറസ്റ്റ് ചെയ്യുകയുണ്ടായി .
അവലംബങ്ങൾ B. T. Ranadive എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ബി.ടി. വിള
കീടങ്ങളെ സ്വയം തുരത്തുവാൻ ശേഷിയുള്ള ജീനുകൾ കോശങ്ങളിൽ നിക്ഷേപിക്കപ്പെട്ട തരം വിളകളാണ് ബി.ടി വിളകൾ എന്നറിയപ്പെടുന്നത്.
ബാസില്ലസ് തുറിൻ‌ജിയൻസിസ്  എന്ന ബാക്ടീരിയയുടെ ജീൻ നിക്ഷേപിക്കപ്പെട്ടിട്ടുള്ള വിളകളാണിവ.
ജനിതക പരിവർത്തനത്തിലൂടെയാണ് ഇത് സാദ്ധ്യമാവുക പ്രത്യേകതകൾ
മണ്ണിൽ കാണപ്പെടുന്ന ബാസില്ലസ് തുറിൻ‌ജയെൻസിസ് എന്നയിനം ബാക്ടീരിയയുടെ പേരിന്റെ ആദ്യാക്ഷരങ്ങളാണ് ബി.ടി. ഇത്തരം  ബാക്ടീരിയകൾ  പ്രത്യേകതരം പ്രോട്ടീൻ ഉണ്ടാക്കുന്നു.
ക്രൈ പ്രോട്ടീൻ അഥവാ ക്രിസ്റ്റൽ പ്രോട്ടീൻ എന്നറിയപ്പെടുന്ന ഈ പ്രോട്ടീൻ കീടങ്ങൾക്കുള്ളിൽ കടന്ന് അവയുടെ ദഹന വ്യവസ്ഥ തകരാറിലാക്കുന്നു.
ഇങ്ങനെ കീടങ്ങൾ നശിക്കുന്നു .
ഈച്ചകൾ, വണ്ട്, മുഞ്ഞ, പുഴു, ശലഭം തുടങ്ങിയ കീടങ്ങളെ നശിപ്പിക്കാൻ കഴിവുള്ള 100 - ൽ അധികം ജീനുകളെ ഈ ബക്ടീരിയയിൽ നിന്നും കണ്ടെത്തിയിട്ടുണ്ട് .
ബാക്ടീരിയയിൽ നിന്നും ജൈവ സാങ്കേതിക വിദ്യ ഉപയോഗിച്ച് വേർ‌തിരിച്ച്, ചെടികളുടെ ക്രൊമസോമുകളിൽ യോജിപ്പിച്ചാണ് ബി.ടി. വിളകൾ സൃഷ്ടിച്ചിരിക്കുന്നത്.
ഇങ്ങനെ സൃഷ്ടിക്കപ്പെട്ട വിളകളിൽ കീടങ്ങൾ ആക്രമണം നടത്തുമ്പോൾ അവയുടെ ദഹനാവയവങ്ങളിൽ എത്തുന്ന ജീനുകൾ തരിരൂപത്തിലുള്ള പ്രോട്ടീനുകൾ ഉത്പാദിപ്പിക്കുകയും ആന്തരികമുറിവുകൾ ഉണ്ടാക്കി കീടങ്ങളെ നശിപ്പിക്കുകയും ചെയ്യുന്നു.
അങ്ങനെ കീടങ്ങളെ പ്രതിരോധിക്കാനുള്ള കഴിവ് ചെടികൾക്ക് ഉണ്ടാകുകയും ചെയ്യുന്നു.
ചെടികൾ സ്വയമേ ഉണ്ടാക്കുന്നതിനാൽ കീടനാശിനിയുടെ ഉപയോഗം കുറയ്ക്കാനും ഗണ്യമായ തോതിൽ കൃഷിചെലവ് കുറയ്ക്കുവനും സാധിക്കുന്നു .
ബി.ടി ബാക്ടീരിയയെക്കുറിച്ച് അൽപം
1901ൽ ആണ് ബി.ടി ബാക്ടീരിയയെ കണ്ടെത്തിയത്.
ജാപ്പനീസ് ശാസ്ത്രജ്ഞനായ ഷിജേതാനേ ഇഷിവാതരിയാണ് ഈ നേട്ടത്തിനു പിന്നിൽ.
പത്തുവർഷങ്ങൾക്കു ശേഷം ജർമ്മൻ ശാസ്ത്രജ്ഞനായ ഏണസ്റ്റ് ബർലിനർ ബി.ടി യെക്കുറിച്ച് കൂടുതൽ മനസ്സിലാക്കി.
ഒരു പ്രത്യേകതരം ശലഭപ്പുഴുക്കളിൽ കണ്ടുവരുന്ന രോഗത്തിനു കാരണമാകുന്നത് ബി.ടി ബാക്ടീരിയയാണെന്ന് ബെർലിനർ കണ്ടെത്തി.
ബി.ടി ബാക്ടീരിയ ക്രൈ പ്രോട്ടീൻ ഉൽപാദിപ്പിക്കുന്നതായി കണ്ടെത്തിയത് 1976 ആണ്.
ക്രൈ പ്രോട്ടീനുകൾക്ക് വിഷശക്തി ഉണ്ടെന്നും ഇവയ്ക്ക് കീടങ്ങളെ നശിപ്പിക്കുവാനുള്ള കഴിവുണ്ടെന്നും കണ്ടെത്തിയത് ഇവയെ കീടനാശിനി യായി ഉപയോഗിക്കുന്നതിന് കാരണമായി.
പ്രതിവാദഗതികൾ
ബിടി ജീൻ ഉദ്പാദിപ്പിക്കുന്ന വിഷവസ്തു മനുഷ്യന്‌ ഹാനികരമായി ഭവിക്കുമോ എന്നുള്ളതാണ്‌ ഈ കണ്ടുപിടിത്തത്തെക്കുറിച്ചുള്ള ആശങ്ക .
ജീനുകൾ പരാഗണം മൂലം നാടൻ ഇനങ്ങളിൽ എത്തിയാൽ ജൈവ സമ്പത്തിനെ ബാധിക്കുമെന്ന് കരുതപ്പെടുന്നു .
കൂടാതെ പുതിയതരം കീടബാധകൾക്കെതിരെ വീണ്ടും കീടനാശിനിയുടെ പ്രയോഗം വേണ്ടിവരും എന്നും വാദങ്ങൾ ഉണ്ട്.
കൂടാതെ ചെടികളിൽ ബി.ടി. ജീനുകളുടെ സ്ഥിര സാന്നിധ്യം, അവയ്ക്കെതിരെ കീടങ്ങൾ പ്രതിരോധശേഷി ആർജ്ജിക്കുന്നത് ത്വരിതപ്പെടുത്തും എന്നൊരു വാദവും ഉണ്ട് .
ബി.ടി. വിത്തുകൾക്കുണ്ടെന്ന് അവകാശപ്പെടുന്ന പല ഗുണങ്ങളും പ്രയോഗത്തിൽ വരുന്നില്ല എന്നും വാദങ്ങളുണ്ട് .
വാർത്തയിൽ
ജനിതകമാറ്റം വരുത്തിയ വഴുതനയുടെ (ബി.ടി വഴുതന) വാണിജ്യാടിസ്ഥാനത്തിലുള്ള ഉദ്പാദനം കേന്ദ്രസർക്കാർ നിരോധിച്ചത് ബിടി വിളകളെ വാർത്തയിലേക്കു കൊണ്ടുവന്നിട്ടുണ്ട്.
ഭാസ്കർ ഒരു റാസ്കൽ
ഭാസ്കർ ഒരു റാസ്കൽ , സിദ്ദിഖിൻറെ സംവിധാനത്തിൽ പുറത്തിറങ്ങിയ ഒരു തമിഴ്-കോമഡി നാടക ചിത്രമാണ്.
2015 ൽ പുറത്തിറങ്ങിയ മലയാള സിനിമയായ ഭാസ്കർ ദ റാസ്ക്കലിൻറെ പുനർനിർമ്മാണമായ ഇതിൽ അരവിന്ദ് സ്വാമി , അമലാപോൾ എന്നിവർ കേന്ദ്ര  കഥാപാത്രങ്ങളെയും നടി മീന യുടെ പുത്രി ബേബി നൈനിക സഹകഥാപാത്രത്തേയും അവതരിപ്പിക്കുന്നു.
2017 ഫെബ്രുവരി മാസത്തിൽ ഈ സിനിമയുടെ നിർമ്മാണം ആരംഭിച്ചിരുന്നു.
അഭിനേതാക്കൾ അരവിന്ദ് സ്വാമി : ഭാസ്കർ അമല പോൾ മാസ്റ്റർ രാഘവൻ ബേബി നൈനിക സൂരി സിദ്ദീഖ് അഫ്താബ് ശിവ്ദാസനി റോബോ ശങ്കർ നിതേഷ പട്ടേൽ നാരായൺ ലക്കി നാസ്സർ റിയാസ് ഖാൻ രമേഷ് ഖന്ന പാട്ടരങ്ങ് നമ്പർ.
പാട്ട് പാട്ടുകാർ വരികൾ ഈണം 1 ഭാസ്കർ ഒരു റാസുകോലു അമ്രിഷ് കരുണാകരൻ 2 അമ്മ ഐ ലവ് യൂ ശ്രേയാ ഘൊഷാൽ , ബേബി ശ്രേയ പാ.
വിജയ് 3 ഇപ്പോതു യെൻ ഇന്ത കാതൽ കാർത്തിക്, ആൻഡ്രിയ ജെറെമിയാ മാധൻ കാർക്കി 4 തൂക്കണാംകൂട് അതിൽ ടൂലെറ്റ് ബോർഡ് ക്രിഷ്, വന്ദന ശ്രീനിവാസൻ വിവേക അവലംബം ↑ {{ cite news }} : Check date values in: | date= ( help ) ↑ http://timesofindia.indiatimes.com/entertainment/malayalam/movies/news/aftab-shivadasini-to-make-his-tamil-debut-as-aravind-swamis-villain/articleshow/58495636.cms
ഭാൻഗഢ് കോട്ട ഇംഗ്ലീഷ് വിലാസം https://ml.wikipedia.org/wiki/Bhangarh_Fort
അക്ബർ ചക്രവർത്തിയുടെ സഭയിലെ രത്‌നങ്ങളിലൊന്നായ മാൻ സിംഗിൻറെ സഹോദരൻ തൻറെ ഇളയ മകൻ മാധോസിംഗിന് വേണ്ടി പണികഴിപ്പിച്ച രാജസ്ഥാനിലെ ചരിത്ര പ്രാധാന്യമുള്ള കോട്ടയാണ് ഭാൻഗഢ് കോട്ട .
പതിനേഴാം നൂറ്റാണ്ടിൽ നിർമ്മിക്കപ്പെട്ടതാണ് ഈ കോട്ട.
രാജസ്ഥാനിലെ ആൽവാർ ജില്ലയിലെ ആരവല്ലി മലനിരകളിലെ സരിസ്ക ദേശീയോദ്യാനത്തിൻറെ അതിർത്തിയിലാണ് ഈ കോട്ട സ്ഥിതിചെയ്യുന്നത്.
സർക്കാർ ഉത്തരവ് പ്രകാരം സൂര്യോദയത്തിന് മുമ്പും സൂര്യാസ്തമയത്തിന് ശേഷവും ഈ കോട്ടയിലേയ്ക്കുള്ള പ്രവേശനം നിരോധിച്ചിരിക്കുന്നു.
മാർക്കറ്റ് സന്ദർശിക്കാനെത്തിയ ഭാൻഗഢ് രാജകുമാരിയും ചത്ര സിങിന്റെ മകളുമായ രത്നവതിയെ സുഗന്ധ ദ്രവ്യത്തിന്റെ കുപ്പിയുപയോഗിച്ച് ഒരു മന്ത്രവാദി വശീകരിക്കാൻ ശ്രമിച്ചു.
എന്നാൽ ചതി മനസ്സിലാക്കിയ രാജകുമാരി ആ കുപ്പി പാറക്കെട്ടിലേക്കെറിയുകയും തുടർന്ന് മന്ത്രവാദി മരിക്കുകയും ചെയ്തു.
എന്നാൽ മരിക്കുന്നതിന് മുമ്പ് കോട്ടയിൽ ഇനിയാരും സമാധാനത്തോടെയിരിക്കാൻ ഇടയാകരുതെന്ന് മന്ത്രവാദി ശപിച്ചുവെന്നും പിന്നീടുണ്ടായ ഒരാക്രമണത്തിൽ രാജകുമാരിയുൾപ്പെടെ എല്ലാവരും കോട്ടയിൽത്തന്നെ മരണമടഞ്ഞുവെന്നുമാണ് പ്രചരിച്ചിട്ടുള്ള ഒരു കഥ.
ഭാർഗ്ഗവാസ്ത്രം
പരശുരാമൻ സ്വയം തപസ്സുകൊണ്ട് സൃഷ്ടിച്ച രുദ്രൻ ദേവതയായിട്ടുള്ള അസ്ത്രമാണ് ഭാർഗ്ഗവാസ്ത്രം .
ഈ അസ്ത്രം അദ്ദേഹം തന്റെ ശിഷ്യരായ ഭീഷ്മർ, ദ്രോണർ, കർണ്ണൻ, രുക്മി ഇവർക്ക് നൽകിയിരുന്നു.
ഭാഗവതം ഹരിവംശവും അനുസരിച്ചു രുക്മിണീ സ്വയംവരം സമയത്തു രുക്മിയുടെ പക്കൽ ഈ അസ്ത്രമുള്ളതായി പറയുന്നുണ്ട്.
പരശുരാമ ശിഷ്യനായ രുക്മി ഈ അസ്ത്രം നേടി കൃഷ്ണാർജ്ജുനന്മാരോട് മത്സരിക്കാൻ ആഗ്രഹിച്ചിരുന്നു.
മഹാഭാരതത്തിൽ പതിനേഴാം ദിവസം പാണ്ഡവ പാഞ്ചാല നാശത്തിനു വേണ്ടി മന്ത്രം ജപിച്ചു കർണൻ ഭാർഗവാസ്ത്രം അയക്കുന്നുണ്ട് എങ്കിലും അസ്ത്രം കാര്യമായ നാശം ഉണ്ടാക്കുന്നില്ല.
അർജ്ജുനനും ആയുള്ള അവസാന യുദ്ധത്തിൽ കർണൻ ഭാർഗവാസ്ത്രം തൊടുക്കുകയും അർജ്ജുനൻ അതിനെ ബ്രഹ്‌മാസ്ത്രം കൊണ്ട് തടയുകയും ചെയ്യുന്നു..
അനേകം ശക്തമായ ദിവ്യാസ്ത്രങ്ങൾ വേറെ ഉള്ളതിനാൽ ആകാം, ദ്രോണർ, ഭീഷ്മർ ഇവർ ഈ അസ്ത്രം അധികം ഉപയോഗിച്ചത് ആയും പറയുന്നില്ല..
ഭാർഗ്ഗവാസ്ത്രത്തിന്റെ ശക്തി
മഹാഭാരതയുദ്ധത്തിൽ പതിനേഴാം ദിവസമാണ് കർണ്ണൻ തന്റെ വിഖ്യാതമായ വിജയം എന്ന വില്ലിൽ ഭാർഗ്ഗവാസ്ത്രം പ്രയോഗിക്കുന്നത് .
യുദ്ധത്തിലെ ഒരു ഘട്ടത്തിൽ ഭീമന്റെയും അർജ്ജുനന്റെയും ആയുധപ്രയോഗത്തിൽ കൗരവസൈന്യം സർവ്വനാശത്തിന്റെ വക്കത്തെത്തി .
ദുര്യോധനൻ ഇതുകണ്ട് സേനാനായകനായ കർണ്ണനെ ചെന്ന് കണ്ടു പരിഭവം പറഞ്ഞു .
തുടർന്ന് കർണ്ണൻ ദുര്യോധനനെ ആശ്വസിപ്പിക്കുകയും പാണ്ഡവസൈന്യത്തെ താൻ നശിപ്പിക്കാമെന്നു വാക്കു കൊടുക്കുകയും ചെയ്തു .
തുടർന്ന് നടന്ന സംഭവങ്ങൾ ഇങ്ങനെയാണ് വ്യാസൻ വർണ്ണിക്കുന്നത് .
പ്രതാപവാനായ സൂതപുത്രൻ , തന്റെ മുഖ്യമായ വിജയം എന്ന വില്ലെടുത്ത് കുലച്ച് , വീണ്ടും തുടച്ചു സത്യം ചെയ്തും ശപഥം ചെയ്തും അർജ്ജുനനെ പേടിച്ച് ഓടുന്ന യോദ്ധാക്കളെ നിലയ്ക്ക് നിറുത്തി .
ശേഷം വിജയചാപത്തിൽ ഭാർഗ്ഗവാസ്ത്രം പാഞ്ചാലി പാണ്ഡവാഃ നാശത്തിനു മന്ത്രം ചൊല്ലി ആ അമേയാത്മാവ് പ്രയോഗിച്ചു .
അപ്പോൾ , ആയിരവും , പതിനായിരവും , ലക്ഷവും , കോടിയും ബാണങ്ങൾ ആ മഹാസ്ത്രത്തിൽ നിന്നും പുറപ്പെടുവാൻ തുടങ്ങി .
മയിൽകങ്കച്ചിറകു വിരിച്ചതായ ജ്വലിക്കുന്ന ആ ബാണങ്ങൾ ഏറ്റു പാണ്ഡവസൈന്യം അറ്റുവീഴാൻ തുടങ്ങി .
പാണ്ഡവസൈന്യം ഹാ ഹാ എന്ന് നിലവിളിക്കാൻ തുടങ്ങി .
ബലവാനായ കർണ്ണൻ ഭാർഗ്ഗവാസ്ത്രം കൊണ്ട് ശത്രുസൈന്യങ്ങളെ വല്ലാതെ പീഡിപ്പിക്കാൻ തുടങ്ങി .
ഭാർഗ്ഗവാസ്ത്രമേറ്റ് എണ്ണിയാലൊടുങ്ങാത്ത അസംഖ്യം ആനകളും , കുതിരകളും , കാലാളുകളും , രഥങ്ങളും , രഥികളും നശിച്ചു .
അസ്ത്രമേറ്റ് പാണ്ഡവസൈന്യം അങ്ങുമിങ്ങും പേടിച്ചോടാൻ തുടങ്ങി .
യമപുരിയിൽ കഷ്ടപ്പാടുകൾ അനുഭവിക്കുന്ന ആത്മാക്കൾ പ്രേതാരാജാവിനെ കണ്ടു പേടിച്ചു നിലവിളിക്കുന്നതുപോലെ പാണ്ഡവസൈന്യം നിലവിളിച്ചു .
പാണ്ഡവപ്പട മുടിഞ്ഞു .
കൃഷ്ണന്റെയും അർജ്ജുനന്റെയും നാമങ്ങൾ വിളിച്ചു പാഞ്ചാലൻമാരും , പാണ്ഡവസൈനികരും നിലവിളിച്ചു .
കൃഷ്ണാർജ്ജുനന്മാർ നോക്കിനിൽക്കേ അവർ ഭയന്നോടി .
കൃഷ്ണനോടുള്ള അർജ്ജുനവാക്യം
പശ്യ കൃഷ്ണ മഹാബാഹോ ഭാർഗ്ഗവാസ്ത്രസ്യ വിക്രമം നൈതദസത്രം ഹി സമരേ ശക്യം ഹന്തും കഥഞ്ചന(46) സൂതപുത്രം ച സംരബ്ധം പശ്യ കൃഷ്ണ മഹാരണേ അന്തകപ്രതിമം വീര്യേ കുർവാണാം കർമ്മ ദാരുണം(47) സുതീക്ഷ്ണം ചോദയസ്ത്രാശ്വാൻ പ്രേഷ തേ മാം മുഹുർമുഹുഃ ന ച പശ്യാമി സമരേ കർണ്ണം പ്രതി പലായിതുമം(48) ജീവൻ പ്രാപ്നോതി പൂരുഷഃ സംഘ്യേ ജയപരാജയൈ ജിതസ്യ തു ഹൃഷീകേശ വധ ഏവ കുതോ ജയ(49) BORI Critical Edition Mahabharatha-പ്രകാരം , കർണ്ണപർവ്വം ,അദ്ധ്യായം 45 , ശ്ളോകങ്ങൾ 46 ,47 ,48 ,49
(ഭാഷാ അർത്ഥം) 
കൃഷ്ണാ മഹാബാഹോ അങ്ങ് നോക്കൂ .
ഭാർഗ്ഗവാസ്ത്രത്തിന്റെ വിക്രമം .
ഈ അസ്ത്രത്തെ ഹനിക്കുവാൻ പോരിൽ മറ്റൊരു ദിവ്യാസ്ത്രത്തിനും കഴിയുകയില്ല .
( നൈതദസത്രം ഹി സമരേ ശക്യം ഹന്തും കഥഞ്ചന ).
മഹായുദ്ധത്തിൽ എന്തിനും തയ്യാറെടുത്തു നിൽക്കുന്ന സൂതപുത്രനെ നോക്കൂ കൃഷ്ണാ .
ദാരുണമായ കർമ്മം ചെയ്യുന്ന ഇവൻ കാലന് തുല്യനാണ് .
വേഗത്തിൽ അശ്വങ്ങളെ വിട്ടാലും .
അതാ അവൻ വീണ്ടും വീണ്ടും എന്നെ നോക്കുന്നു .
ഈ യുദ്ധത്തിൽ കർണ്ണനെ വിട്ടു പോരാൻ എനിക്ക് പറ്റുകയില്ല .
ജീവിക്കുന്ന പുരുഷൻ യുദ്ധത്തിൽ വിജയമോ പരാജയമോ പ്രാപിച്ചേക്കാം .
ജയിച്ചാലും ഇനി വധിക്കപ്പെട്ടാലും അതും ജയമല്ലേ കൃഷ്ണാ ?.
അർജ്ജുനൻ ഇപ്രകാരം പറഞ്ഞപ്പോൾ കൃഷ്ണൻ ഇങ്ങനെ പറഞ്ഞു .
അർജ്ജുനാ , കർണ്ണൻ ധർമ്മരാജാവിനെ വല്ലാതെ മുറിപ്പെടുത്തി വിട്ടുണ്ട് .
അദ്ദേഹത്തെ ചെന്നുകണ്ടു ആശ്വസിപ്പിച്ചതിനു ശേഷം ഉടനെ വന്നു കർണ്ണനെ വധിക്കാം എന്നു പറയുന്നു.
യുദ്ധഭൂമിയിൽ നിന്നു പോകാൻ താല്പര്യം കാണിക്കാത്ത അർജ്ജുനനെ ഭീമൻ കൂടി നിർബന്ധിച്ചതിനാൽ അർജ്ജുനന് പോകേണ്ടി വരുന്നു
യുധിഷ്ഠിരനെ കണ്ട് ആശ്വസിപ്പിച്ചതിനു ശേഷം അർജ്ജുനൻ തിരികെയെത്തുമ്പോഴും ഭാർഗവാസ്ത്രം യുദ്ധഭൂമിയിൽ ജ്വലിച്ചു നിന്നിരുന്നു.
അത് കണ്ടു ഭയങ്കരമായ യുദ്ധത്തിന് തയ്യാറായാണ് അർജുനൻ എത്തുന്നത്.
കർണൻ ഈ അസ്ത്രം അയക്കുന്നത് സകല പാണ്ഡവരെയും പഞ്ചാലരെയും വധിക്കാൻ ആജ്ഞ നൽകി ആയിരുന്നു.
എന്നാൽ പ്രമുഖരായ യോദ്ധാക്കളെ ആരെയും ഒരു പോറൽ പോലും ഏൽപ്പിക്കാൻ അസ്ത്രത്തിനു സാധിച്ചില്ല എന്നതും ശ്രദ്ധേയം ആണ്.
കർണ്ണന്റെ രണ്ടാമത്തെ അസ്ത്രപ്രയോഗം
കർണനുമായുള്ള യുദ്ധത്തിൽ അർജ്ജുനൻ ആദ്യമായി ആഗ്നേയാസ്ത്രം പ്രയോഗിച്ചു .
കർണ്ണൻ അതിനെതിരായി വരുണാസ്ത്രം പ്രയോഗിച്ച് തീയണച്ചു .
തുടർന്ന് അർജ്ജുനൻ വായവ്യാസ്ത്രത്തിന്റെ പ്രയോഗത്താൽ മേഘമാലകളെ അകറ്റിക്കളഞ്ഞു .
തുടർന്ന് വളരെ ശക്തികൂടിയ മഹേന്ദ്രാസ്ത്രം എടുത്തു കർണ്ണനും കൗരവപ്പടയ്ക്കും എതിരായി പ്രയോഗിച്ചു .
ആ അസ്ത്രം വളരെ ശക്തിയേറിയതായിരുന്നു .
ഇന്ദ്രൻ നൽകിയ ആ അസ്ത്രം കൗരവപ്പടയെ ചുട്ടു പൊടിച്ചു .
വളരെയേറെ വിചിത്രമായ അസ്ത്രങ്ങൾ മഹേന്ദ്രാസ്ത്രത്തിൽ നിന്നുമുയർന്നു .
കർണ്ണനും ചില അസ്ത്രങ്ങളേറ്റു .
തുടർന്ന് കർണ്ണൻ ഭാർഗ്ഗവാസ്ത്രം പ്രയോഗിച്ചു .
അത് മഹേന്ദ്രാസ്ത്രത്തേക്കാൾ പ്രബലമായിരുന്നു .
ഭാർഗ്ഗവാസ്ത്രം മഹേന്ദ്രാസ്ത്രത്തെ അടക്കുകയും തീക്ഷ്ണമായ അസ്ത്രങ്ങൾ അതിൽ നിന്നും ഉയരുകയും ചെയ്തു.
അർജ്ജുനന്റെ അസ്ത്രങ്ങളെയെല്ലാം കർണ്ണൻ കൂട്ടത്തോടെ നുറുക്കി വിട്ടു .
ഭാർഗ്ഗവാസ്ത്രത്തിന്റെ ശക്തിയാൽ എതിർപക്ഷത്തു വലുതായ നാശനഷ്ടങ്ങളും വരുത്തി .
അർജ്ജുനനു ചുറ്റും നിന്നിരുന്ന സോമകൻമാരും , അംഗരക്ഷകന്മാരുമെല്ലാം കൂട്ടത്തോടെ ചത്തൊടുങ്ങി .
ഇതുകണ്ട കൗരവസൈന്യം, കർണ്ണൻ ജയിച്ചു , കർണ്ണൻ ജയിച്ചു എന്ന് ആർത്തു വിളിച്ചു .
ഇത് കണ്ട അർജ്ജുനൻ ബ്രഹ്മാസ്ത്രം കൊണ്ട് ഭാർഗവാസ്ത്രം തടയുന്നു.
ഭാസ്ക്കർ ദ റാസ്ക്കൽ
സിദ്ദിഖ് സംവിധാനം ചെയ്ത് 2015 ൽ പുറത്തിറങ്ങിയ ഒരു മലയാളചലച്ചിത്രമാണ് ഭാസ്കർ ദ റാസ്കൽ .
മമ്മൂട്ടി , നയൻതാര എന്നിവർ കേന്ദ്ര കഥാപാത്രങ്ങളെ അവതരിപ്പിച്ചിരിക്കുന്ന ഈ ചിത്രം നിർമ്മിച്ചിരിക്കുന്നത് ആന്റോ ജോസഫാണ് .
സനൂപ് സന്തോഷ് , ബേബി അനിഘ, ജനാർദ്ദനൻ , ജെ.ഡി. ചക്രവർത്തി , ഇഷ തൽവാർ , തുടങ്ങിയവരും ശ്രദ്ധേയവേഷങ്ങൾ അവതരിപ്പിച്ചിരിക്കുന്നു.
2015 ലെ വിഷുദിനത്തിൽ തിയറ്ററുകളിൽ എത്തിയ ഭാസ്ക്കർ ദ റാസ്ക്കൽ പ്രദർശനവിജയം നേടി.
ബിസിനസുകാരനായ ഭാസ്കരൻ പിള്ള ഭാര്യ മരിക്കുന്നതുവരെ ഒരു വലിയ വാണിജ്യ സാമ്രാജ്യം കെട്ടിപ്പടുക്കുന്നു.
മകന്റെ സമ്മർദ്ദത്തിൽ, ഭാസ്കരൻ ഒരു വിനോദയാത്രയ്ക്ക് പോകുന്നു, അവിടെ ചെറുകിട ബിസിനസ്സ് ഉടമയായ ഹിമയെ കാണുന്നു.
അഭിനയിച്ചവർ മമ്മൂട്ടി - ഭാസ്കരൻ പിള്ള/ ഭാസ്കർ നയൻതാര - ഹിമ സനൂപ് സന്തോഷ് - ആദി ബേബി അനിഘ - ശിവാനി ജെ.ഡി. ചക്രവർത്തി - സഞ്ജയ് ശർമ ജനാർദ്ദനൻ - ശങ്കരനാരായണൻ പിള്ള സാജു നവോദയ ഹരിശ്രീ അശോകൻ - സ്റ്റെൻസിലാവോസ് കലാഭവൻ ഷാജോൺ ഇഷ തൽവാർ - റാണി കബീർ അബു സലിം അവലംബം പുറത്തേക്കുള്ള കണ്ണികൾ ഭാസ്ക്കർ ദ റാസ്ക്കൽ ഇന്റർനെറ്റ് മൂവി ഡാറ്റാബേസിൽ
ഭാസ്‌കരപട്ടേലരും എന്റെ ജീവിതവും ഇംഗ്ലീഷ് വിലാസം https://ml.wikipedia.org/wiki/Bhaskara_Pattelarum_Ente_Jeevithavum
സക്കറിയ രചിച്ച ഒരു നോവലാണ് ഭാസ്കരപട്ടേലരും എന്റെ ജീവിതവും .
കർണാടകയിലെ നെല്ലാടിയിൽ താമസിക്കുന്ന കാലത്താണ് സക്കറിയ ഈ നോവൽ എഴുതിയത്.
വിധേയൻ എന്ന ചലച്ചിത്രം ഈ നോവലിനെ ആസ്പദമാക്കിയാണ് നിർമ്മിച്ചത്.
സംവിധായകൻ സുവീരൻ നോവലിനെ നാടകമായി അവതരിപ്പിച്ചു.
കുടുകുകാരനായ ഒരു ജന്മിയാണ് നോവലിലെ കേന്ദ്രകഥാപാത്രം.
കേരളത്തിൽ നിന്നു കുടിയേറിയ തൊമ്മിയെ കുടകിലെ ജന്മിയായ പട്ടേലർ അടിമയാക്കുന്നതും അയാളുടെ അധ്വാനമെല്ലാം കൈക്കലാക്കുകയും ചെയ്യുന്നതാണ് നോവലിലെ ഇതിവൃത്തം.
ക്രൂരനായ ജന്മിയുടെ കൊലപാതകത്തിനുശേഷം തൊമ്മി സ്വതന്ത്രനാകുന്നു.
ഭാൻഗ്ര (നൃത്തം) ഇംഗ്ലീഷ് വിലാസം https://ml.wikipedia.org/wiki/Bhangra_(dance) പഞ്ചാബിലെ ഭാൻഗ്ര നൃത്തരൂപം
പുരുഷന്മാരുടെ നൃത്തമാണിത്.
ആഘോഷങ്ങൾ ഏതായാലും  അതിനു  താളമേളങ്ങൾ പകരാൻ പഞ്ചാബികൾ ഭാംഗ്രയുടെ ചുവടു വെക്കുന്നു.
കൊയ്ത്തു കാലത്തേ ബൈശാഖി ഉത്സവും ആയി ഇതിനു ബന്ധം ഉണ്ട്.
ബോലി എന്നറിയപ്പെടുന്ന ഈരടികൾ നൃത്തത്തെ സംഗീതാത്മകമാക്കുന്നു.
വര്ണശബളമാണ് നൃത്തക്കാരുടെ വേഷങ്ങൾ ആധുനിക ഭാൻഗ്ര നൃത്തത്തിന്റെ വേഷമണിഞ്ഞ കലാകാരൻമാരും കലാകാരികളും പഞ്ചാബി ഭാൻഗ്ര നൃത്തിനകമ്പടിയായി ചെണ്ട കൊട്ടുന്ന കലാകാരൻ
പഞ്ചാബ് പ്രദേശങ്ങളിലെ ഒരു പരമ്പരാഗത നൃത്തരൂപമാണ് ഭാൻഗ്ര (Bhaṅgṛā (Punjabi: ਭੰਗੜਾ ( Gurmukhi ), بھنگڑا ( Shahmukhi ); pronounced [pə̀ŋɡɽaː]).
പഞ്ചാബിലെ മഹ്ജ എന്ന സ്ഥലത്താണ് ഈ നൃത്തരൂപം രൂപം കൊണ്ടത്.
പഞ്ചാബിൽ രൂപംകൊണ്ട ഈ പരമ്പരാഗത നൃത്ത രൂപത്തിന് ഒരു ആധുനിക പതിപ്പുകൂടിയുണ്ട്, പഞ്ചാബിൽ നിന്നും മറ്റു പ്രദേശങ്ങളിലേക്ക് കുടിയേറിപാർത്തവർ രൂപപ്പെടുത്തിയ ഇതിനെ ആധുനികഭാൻഗ്ര എന്നാണ് വിളിക്കുന്നത്.
പരമ്പരാഗത നൃത്തമായ ഭാൻഗ്രയുടെ ഉത്ഭവത്തെക്കുറിച്ച് ഊഹാടിസ്ഥാനത്തിലുള്ള അറിവുകൾമാത്രമാണുള്ളത്.
ഭാൻഗ്ര നൃത്തരൂപം പഞ്ചാബിലെ ബാഗാ എന്ന ഒരു ആയോധനനൃത്തരൂപവുമായി ഏറെ ബന്ധപ്പെട്ടിരിക്കുന്നു.
പഞ്ചാബ് പ്രദേശങ്ങളിലെ കാർഷിക ഉത്സവമായ വൈശാഖി കൊയ്ത്തുത്സവത്തിന്റെ ഭാഗമായി കൊയ്ത്തുകഴിഞ്ഞ ദിവസങ്ങളിൽ പുരുഷന്മാർ ഭാൻഗ്രനൃത്തചുവടുകൾ വെക്കാറുണ്ട്.
പഞ്ചാബ് പ്രവിശ്യയുടെ വിഭജനത്തിനു ശേഷം കിഴക്കൻ പഞ്ചാബ് (പഞ്ചാബ്, ഇന്ത്യ) പടിഞ്ഞാറൻ പഞ്ചാബ് (പഞ്ചാബ്, പാകിസ്താൻ), 1947-ൽ സ്വാതന്ത്ര്യ പ്രസ്ഥാനത്തോടനുബന്ധിച്ച് നീക്കം ഇന്ത്യയിലും പാകിസ്താനിലും (ബ്രിട്ടീഷ്, ഇന്ത്യ) ഉണ്ടായപ്പോൾ മാഝ എന്ന പ്രദേശം ബീസ്, രവി എന്നീ നദികൾക്ക് ഇടയിൽ ആയിരുന്നു.
സത്ലജ് നദിയുടെ ഉത്തര ദിശയിൽ, അതായത് ടൻ ടരൺ ജില്ലയിലുള്ള ബീസ്, സത്ലജ്, ഹാരികെ എന്നീ നദികളുടെ നദീസംഗമം മുതൽ രവി നദി വരെ വ്യാപിച്ച് കിടക്കുന്ന പ്രദേശം മുഴുവൻ മാഝ പ്രവിശ്യയിൽ ഉൾപ്പെട്ടതാണ്.
ഭാംഗ്ര നൃത്തത്തിൻറെ ഉത്ഭവത്തെ കുറിച്ചു പല ഊഹാപോഹങ്ങളും ഉണ്ട്.
ധില്ലൻറെ അഭിപ്രായത്തിൽ പഞ്ചാബിൻറെ ആയോധനകലയായ ഭാഗായുമായി ബന്ധപ്പെട്ടതാണ് ഭാംഗ്ര.
അതേസമയം, മാഝയിലെ നാടോടി നൃത്തം ഉത്ഭവിച്ചത് സിയാൽക്കോട്ടിലാണ്, അതിൻറെ വേരുകൾ ഉള്ളത് ഗുജ്രൻവാല, ശേഖുപുർ, ഗുജറാത്ത്‌, ഗുർദാസ്പൂർ എന്നിവടങ്ങളിലാണ്.
സിയാൽക്കോട്ടിലെ ഗ്രാമങ്ങളിൽ നടക്കുന്ന പരമ്പരാഗത രൂപമാണ് സ്റ്റാൻഡേർഡ് ആയി കണക്കാക്കപ്പെടുന്നത്.
പാകിസ്താനിലെ പഞ്ചാബ് പ്രവിശ്യയിലുള്ള ഒരു പ്രധാന പട്ടണവും സിയാൽകോട്ട് ജില്ലയുടെ ആസ്ഥാനനഗരവുമാണ് സിയാൽകോട്ട്.
വടക്കുകിഴക്കൻ പഞ്ചാബിൽ ഇന്ത്യൻ അതിർത്തിയിലായാണ് സിയാൽകോട്ട് നഗരം സ്ഥിതി ചെയ്യുന്നത്.
19 ചതുരശ്ര കിലോമീറ്റർ വിസ്തീർണ്ണമുള്ള സിയാൽകോട്ട് പാകിസ്താനിലെ പന്ത്രണ്ടാമത്തെ ഏറ്റവും ജനസംഖ്യയേറിയ നഗരമാണ്.
വൈവിദ്ധ്യങ്ങൾ പരമ്പരാഗത ഭാംഗ്ര / മജ്ഹയിലെ പരമ്പരാഗത നൃത്തം കാഞ്ഞങ്ങാട് കേന്ദ്രീയ വിദ്യാലയത്തിലെ വിദ്യാലയത്തിലെ വിദ്യാർത്ഥികൾ അവതരിപ്പിച്ച ഭാൻഗ്ര നൃത്തം
പരമ്പരാഗത ഭാംഗ്രയുടെ ഉത്ഭവം ഊഹാപോഹങ്ങൾ നിറഞ്ഞതാണ്.
പഞ്ചാബിലെ ആയോധന നൃത്തമായ ബഗായിൽ നിന്നാണ് ഭാംഗ്ര ഉണ്ടായത്എന്നാണ് ഐ.എസ് ഝില്ലൺ പ്രസ്താവിക്കുന്നത്.
എന്നാൽ മജ്ഹ പ്രദേശത്തെ പരമ്പരാഗത നൃത്തം ഉണ്ടായത് സിയാൽകോട്ടിലാണ്.
ഗുജ്രൻവാല, ഷെയ്കുപൂർ, പാകിസ്താനി പഞ്ചാബിലെ ഗുജറാത്ത് ജില്ല, ഗുർദാസ്പൂർ എന്നിവിടങ്ങളിലെയെല്ലാം പരമ്പരാഗത നൃത്തത്തിന് ഭാംഗ്രയുമായി ബന്ധമുണ്ട്.
സിയാൽകോട്ട് ജില്ലയിലെ ഗ്രാമങ്ങളിലുള്ള ഭാംഗ്രയാണ് പരമ്പരാഗത ഭാംഗ്ര നൃത്തത്തിന്റെ അടിസ്ഥാനമായി സ്വീകരിച്ചിരിക്കുന്നത്.
പരമ്പരാഗത ഭാൻഗ്ര നൃത്തരൂപത്തിൽ ഒരുകൂട്ടം ആളുകൾ വൃത്താകാരത്തിൽ നിന്ന്, ചെണ്ടയുടെ പടഹധ്വനിയുടേയും ധോല എന്ന നാടൻപാട്ടിന്റെ അകമ്പടിയോടുകൂടിയും പരമ്പരാഗത പ‍ഞ്ചാബി നൃത്തചുവടുകൾ വെക്കുകയാണ് ചെയ്യാറ്.
ധോല എന്ന നാടൻപാട്ടിനുദാഹരണം താഴെ കൊടുക്കുന്നു.
ਕੰਨਾ ਨੂੰ ਬੁੰਦੇ ਸਿਰ ਛੱਤੇ ਨੇ ਕਾਲੇ ਦਹੀ ਦੇ ਧੋਤੇ ਮੇਰੇ ਮੱਖਣਾ ਦੇ ਪਾਲੇ ਰੱਲ ਮਿਟੀ ਵਿੱਚ ਗਏ ਨੇ ਸੱਜਣ ਕੌਲ ਨਹੀ ਪਾਲੇ ਤੇਰੇ ਬਾਝੋਂ ਵੇ ਢੋਲਿਆ ਸਾਨੂੰ ਕੌਣ ਸੰਭਾਲੇ
ലിപ്യന്തരണം:
കാന നൂ ബുൻഡെ സിർ ചാഹ്തെ കാലെ ദഹി ദെ ഡോടെ മേരെ മക്ന ദെ പാലെഠ" റാൽ മിട്ടി വിച്ച് ഗായെ നെ സജൻ കോൽ നഹി പാലെ തേരെ ഭാജോ വെ ധൊലെയാ സനു കൗൻ സംഭാലെയ്
കൊയ്ത്തുവേളകളിൽ അവതരിപ്പിക്കുന്ന പരമ്പരാഗത ഭാൻഗ്ര നൃത്തരൂപം പാകിസ്താനിൽ പ്രശസ്തമാണ്.
പ്രാചീന ഭംഗാരയുടെ സ്വതന്ത്ര രൂപം മിച്ചിഗൻ സംസ്ഥാന സർവകലാശാലയിലെ നർത്തകരുടെ ഭംഗാര നൃത്തം
1947 ഇൽ പഞ്ചാബ് പ്രദേശത്തിന്റെ വിഭജനത്തിനു ശേഷം എല്ലാ വിശ്വാസങ്ങളിലും ഉള്ള പുരുഷന്മാർ ഒരുമിച്ച് പ്രാചീന ഭംഗാര നൃത്തം ചെയ്തു.
1947 നു ശേഷം ദശലക്ഷക്കണക്കിന് ജനങ്ങൾ ഇന്ത്യയിലും പാകിസ്താനിലും കുടിയേറുകയുണ്ടായി.
ഭംഗാരയിൽ വൈദഗ്ദ്ധ്യം നേടിയ വളരെയധികം സമുദായങ്ങൾ അപ്പോൾ പാകിസ്താനിൽ എത്തിച്ചേർന്നു.
എങ്കിലും സിക്കുകാരും ഹിന്ദു മതസ്തരും പഞ്ചാബിൽ വരികയും അവിടെ അവർ പ്രാചീന ഭംഗാരയുടെ സ്വതന്ത്രരൂപം വികസിപ്പിക്കുകയും ചെയ്തു.
1950 ഇൽ പഞ്ചാബിൽ പ്രാചീന ഭംഗാരയുടെ സ്വതന്ത്രരൂപത്തിന്റെ വികസനം കണ്ട പാട്യാല മഹാരാജാവ് അതിനെ പരിപോഷിപ്പിക്കാൻ വേണ്ടി 1953 ഇൽ വേദിയിൽ ഭംഗാരയുടെ ഒരു പ്രദർശനത്തിന് അഭ്യർത്ഥിച്ചു.
സഹോദരങ്ങൾ നടത്തുന്ന ഒരു നൃത്തസംഘമാണ് ഈ രീതിയിലുള്ള നൃത്തം ആദ്യമായി വികസിപ്പിച്ചെടുത്തത്.
മനോഹർ, അവതാർ, ഗുർബചൻ, സംഗീതോപകരണം വായിക്കുന്ന ബനാറാം സുനാമി എന്നിവരാണ് ആ സഹോദരങ്ങൾ.
ഭംഗാര നൃത്തം ആദ്യമായി ദേശീയ വേദിയിൽ അരങ്ങേറിയത് 1954 ഇൽ ഒരു റിപ്പബ്ളിക്ക് ദിനാഘോഷത്തിനാണ്.
ദശകങ്ങളായി ഭംഗാര നൃത്ത മത്സരം നടക്കുന്നുണ്ട് പാട്യാലയിലെ മോഹിന്ദ്ര കലാലയത്തിൽ.
ആധുനിക ഭംഗാര
1990 കളിൽ പഞ്ചാബിലെ വേദികളിൽ എത്തിയതാണ് ആധുനിക ഭംഗാര.
അത് പാശ്ചാത്യ നൃത്തത്തിന്റെയും ഭംഗാരയുടേയും ഒരു സമ്മിശ്ര രൂപമായിരുന്നു അതും മുൻകൂർ റെക്കോർഡ് ചെയ്ത ശബ്ദമിശ്രിതങ്ങളോടെ.
1990 വരെ സർവകലാശാലകളും മറ്റു സംഘടനകളും പ്രതിവർഷം ആധുനിക ഭംഗാര നൃത്ത മത്സരം നടത്താറുണ്ടായിരുന്നു.
അമേരിക്ക, കാനഡ, ഇംഗ്ളണ്ട് എന്നിവിടങ്ങളിലെ പട്ടണങ്ങളിലാണ് അതു നടന്നു വന്നിരുന്നത്.
ഈ മത്സരങ്ങളിൽ പഞ്ചാബി യുവാക്കളും ദക്ഷിണ ഏഷ്യലിലെ ജനങ്ങളും, ദക്ഷിണ ഏഷ്യയുമായി ഒരു ബന്ധവുമില്ലാത്ത ആൾക്കാരും പണത്തിനും ട്രോഫിക്കും വേണ്ടി മത്സരിക്കാറൂണ്ടായിരുന്നു.
വസ്ത്രം
ഭംഗാര നൃത്തം ചെയ്യുന്ന സ്ത്രീകൾ അവരുടെ പരമ്പരാഗത പഞ്ചാബി വേഷമായ സർവാർ കമ്മീസ് ആണ് അണിയുന്നത്.
നീണ്ട സഞ്ചി പോലെ അയഞ്ഞ താഴെ ഭാഗത്ത് മാത്രം ഇറുകിയ പാന്റും, വർണ്ണശബളമായ നീണ്ട ഷർട്ടും ആണ് അത്.
പലവർണ്ണത്തിലുള്ള തുണികഷ്ണം കഴുത്തിൽ ചുറ്റി വെക്കുന്നതും സ്ത്രീകളുടെ രീതിയാണ്.
ഇതെല്ലാം പഞ്ചാബിന്റെ ഗ്രാമീണ നിറപകിട്ടിനെ എടുത്തു കാണിക്കത്തക്ക രീതിയിൽ വളരെ ആകർഷകമായതും വർണ്ണശബളമായതും ആയിരിക്കും.
ഇതു കൂടാതെ വേറെയും ഉണ്ട് ബംഗാരയുടെ വസ്ത്ര രീതികൾ.
പഗ്‌- തലപ്പാവ് (സിക്കുകാരുടെ തലപ്പാവിൽ നിന്നും വ്യത്യസ്തമായ രീതിയിൽ ആണ് ഇതിന്റെ നിർമ്മാണം).
കുർത്ത- ചിത്രത്തുന്നലുകളോടു കൂടിയ 4 ബട്ടനുകൾ ഉള്ള പട്ടു വസ്ത്രം (ഷർട്ട്)
ടെഹ്മത്ത്- അലങ്കരിച്ച കൗപീനം പോലുള്ള തുണി.
അത് നർത്തകരുടെ അരയിൽ കെട്ടാൻ ഉപയോഗിക്കുന്നു.
ചഗി- അരക്കെട്ടിൽ ഉള്ള ബട്ടനില്ലാത്ത വസ്ത്രം.
റുമാൽ- കൈ വിരലുകളിൽ അണിയുന്നത്.
ഭംഗാര നൃത്തത്തിൽ റുമാൽ വിരലിൽ അണിഞ്ഞ് കൈകൾ ചലിപ്പിക്കുമ്പോൾ വളരെ മനോഹരമാണ്.
ഭാർഗവചരിതം മൂന്നാം ഖണ്ഡം ഇംഗ്ലീഷ് വിലാസം https://ml.wikipedia.org/wiki/Bhargavacharitham_Moonam_Khandam
ജോമോന്റെ സംവിധാനത്തിൽ മമ്മൂട്ടി , ശ്രീനിവാസൻ , റഹ്‌മാൻ , നികിത , പത്മപ്രിയ എന്നിവർ പ്രധാനവേഷങ്ങളിൽ അഭിനയിച്ച് 2006-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ഭാർഗവചരിതം മൂന്നാം ഖണ്ഡം .
എൻ.എൻ.എസ് ആർട്സിന്റെ ബാനറിൽ നൗഷാദ് നിർമ്മിച്ച ഈ ചിത്രം വിതരണം ചെയ്തത് എൻ.എൻ.എസ് ആർട്സും , വൈശാഖ ആർട്സും ചേർന്നാണ്‌.
ഈ ചിത്രത്തിന്റെ കഥ ശ്രീനിവാസൻ , ജോമോൻ എന്നിവരുടേതാണ്.
തിരക്കഥ, സംഭാഷണം എന്നിവയെല്ലാം നിർവ്വഹിച്ചത് ശ്രീനിവാസൻ ആണ്.
കൊച്ചിയിലെ അധോലോക നായകനായ കറന്റ് ഭാർഗ്ഗവൻ ( മമ്മൂട്ടി ) തന്റെ മനസ്സിന്റെ ആത്മവിശ്വാസവും ധൈര്യവും നഷ്ടപ്പെട്ട് അമേരിക്കയിൽ നിന്ന് വന്ന മനോരോഗ വിദഗ്ദ്ധൻ ഡോക്ടർ ശാന്താറാമിനെ ( ശ്രീനിവാസൻ ) സമീപിക്കുന്നു.
കറന്റ് ഭാർഗ്ഗവനുമായുള്ള സമ്പർക്കം ഡോക്ടറുടെ ജീവിതത്തിലും ബന്ധങ്ങളിലും അസ്വസ്ഥതകൾ സൃഷ്ടിക്കുന്നു.
ഒടുവിൽ എല്ലാം കലങ്ങിത്തെളിഞ്ഞ് ഭാർഗ്ഗവൻ രോഗമെല്ലാം മാറി ഒരു നല്ല മനുഷ്യനായി മാറുന്നു.
അഭിനേതാക്കൾ മമ്മൂട്ടി – ഭാർഗ്ഗവൻ ശ്രീനിവാസൻ – ഡോ. ശാന്താറാം റഹ്‌മാൻ – വിനോദ് സായി കുമാർ – രാമനാഥൻ സലീം കുമാർ – അലി ജഗദീഷ് – വേലായുധൻ ജോണി – കണ്ണപ്പൻ കൊല്ലം തുളസി – മന്ത്രി ധനപാലൻ ബാബുരാജ് – മലപ്പുറം ഷാജി മോഹൻ ജോസ് – ജബ്ബാർ ആദിത്യ – മാരിയപ്പൻ നികിത തുക്രാൽ – അനുപമ പത്മപ്രിയ – സോഫിയ ഷംന കാസിം – രാധിക കെ.പി.എ.സി. ലളിത അണിയറ പ്രവർത്തകർ ഛായാഗ്രഹണം: മനോജ് പിള്ള ചിത്രസം‌യോജനം: പി. സി. മോഹനൻ കല: ബോബൻ ചമയം: ജയമോഹൻ വസ്ത്രാലങ്കാരം: കുമാർ എടപ്പാൾ പരസ്യകല: റഹ്‌മാൻ ഡിസൈൻ ലാബ്: അഡ്‌ലാബ്‌ ഫിലിംസ് ഡി.ടി.എസ്. മിക്സിങ്ങ്: അജിത് എ. ജോർജ്ജ് വാർത്താപ്രചരണം: വാഴൂർ ജോസ് നിർമ്മാണ നിയന്ത്രണം: ആന്റോ ജോസഫ് എക്സിക്യൂട്ടീവ് പ്രൊഡ്യൂസർ: നജീബ് പുറത്തേക്കുള്ള കണ്ണികൾ ഭാർഗവചരിതം മൂന്നാം ഖണ്ഡം ഇന്റർനെറ്റ് മൂവി ഡാറ്റാബേസിൽ ഭാർഗവചരിതം മൂന്നാം ഖണ്ഡം – മലയാളസംഗീതം.
ഭാൻഗർ ഇംഗ്ലീഷ് വിലാസം https://ml.wikipedia.org/wiki/Bhangarh ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
27°05′N 76°17′E ﻿ / ﻿ 27.08°N 76.28°E ﻿ / 27.08; 76.28 രാജസ്ഥാനിലെ അൻവർ ജില്ലയിൽ ഉപേക്ഷിക്കപ്പെട്ട ഒരു പുരാതന പട്ടണമാണ് ഭാൻഗർ .
ആർക്കിയോളജിക്കൽ സർവേ ഓഫ് ഇന്ത്യ യുടെ സംരക്ഷണത്തിലാണ് ഇപ്പോൾ ഈ പ്രദേശം.
"സൂര്യൻ ഉദിക്കുന്നതിന് മുൻപും സൂര്യൻ അസ്തമിച്ചതിനു ശേഷവും ഭാൻഗറിനുള്ളിൽ പ്രവേശിക്കുന്നത് കർശനമായി നിരോധിച്ചിരിക്കുന്നു" എന്നാ ബോർഡ്‌ പ്രവേശന കവാടത്തിൽ സ്ഥാപിച്ചിട്ടുണ്ട്.